
LIETUVOS RESPUBLIKOS SEIMO

KAIMO REIKALŲ  komitetas

PAPILDOMO KOMITETO

I Š V A D O S

DĖL LIETUVOS RESPUBLIKOS ŽEMĖS ŪKIO BENDROVIŲ ĮSTATYMO NR. I-1222 30 STRAIPSNIO PAKEITIMO ĮSTATYMO PROJEKTO Nr. XIIP-1948
2014 m. liepos 9 d. Nr. 110-P-28
Vilnius

1. Komiteto posėdyje dalyvavo: Komiteto pirmininkas Saulius Bucevičius, pirmininko pavaduotojas Bronius Pauža, komiteto nariai: Petras Čimbaras, Eugenijus Gentvilas, Kazys Grybauskas, Edmundas Jonyla, Vytautas Kamblevičius, Jonas Kondrotas, Kazys Starkevičius. Komiteto biuro patarėjai: Gintarė Dešukaitė, Leonardas Michelbertas, Simantė Kairienė, Gabija Jurgelytė, padėjėja Gintarė Rimeisienė.
Kviestieji asmenys: Žemės ūkio ministerijos Kooperacijos poskyrio vyriausiasis specialistas Gintautas Pečiuliauskas, Lietuvos žemės ūkio bendrovių asociacijos generalinis direktorius Jonas Sviderskis, Lietuvos ūkininkų sąjungos vicepirmininkė Lilija-Teresė Šermukšnienė,  Lietuvos ūkininkų sąjungos pirmininko pavaduotojas Kęstutis Mozeris, Šiaulių krašto ūkininkų sąjungos pirmininkas Raimondas Juknevičius.
2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1. 
	Seimo kanceliarijos Teisės departamentas 

2014-06-25
	
	
	
	Įvertinę įstatymo projekto atitiktį Konstitucijai, įstatymams ir teisės technikos taisyklėms, teikiame šią pastabą:  

Keičiamo įstatymo 31 straipsnis, kurio teikiamu įstatymo projektu nėra siūloma keisti, reglamentuoja žemės ūkio bendrovių likvidavimo tvarką. Pažymėtina, kad nauja juridinių asmenų likvidavimo juridinių asmenų registro tvarkytojo iniciatyva tvarka siūloma nustatyti su teikiamu įstatymo projektu susijusiame Civilinio kodekso 2.46, 2.66, 2.70, 2.75, 2.106, 2.108, 2.110 straipsnių pakeitimo įstatymo projekte Nr. XIP-3800.  Iš teikiamo projekto nuostatų nėra aišku, ar keičiamo įstatymo 31 straipsnyje nustatyta žemės ūkio bendrovių likvidavimo tvarka būtų taikoma ir tuo atveju, kai juridinis asmuo (žemės ūkio bendrovė) būtų likviduojamas juridinių asmenų registro tvarkytojo iniciatyva. Svarstytina, ar projektą nereikėtų papildyti nuostatomis, pašalinančiomis šį neaiškumą. 
	Pritarti
	


3. Piliečių, asociacijų, politinių partijų ir kitų suinteresuotų asmenų pasiūlymai: 
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys
	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Lietuvos žemės ūkio bendrovių asociacija

(2014-07-03 raštas Nr.5-1939)
	
	
	
	Lietuvos žemės ūkio bendrovių asociacijos nuomone, pateiktas LR žemės ūkio bendrovių įstatymo Nr. I-1222 30 straipsnio pakeitimo įstatymo projektas ta apimtimi, kuria pasiūlyta papildyti 30 straipsnio 3 dalį po žodžių „Bendrovės likvidavimo procedūras vykdo likvidacinė komisija ir jos pirmininkas“ įrašant „išskyrus kai sprendimą likviduoti bendrovę priima juridinių asmenų registro tvarkytojas“, yra perteklinis ir, jeigu jau taip norima sureikšminti Juridinių asmenų registrą (turime daug priekaištų pasinaudojimo jo veiklos rezultatais ribotumo), tai panašus papildymas turėtų būti 30 straipsnio 1 dalyje. Tačiau ir to daryti nereikėtų, nes šioje dalyje parašyta, kad bendrovė gali būti likviduojama CK 2.106 straipsnyje nustatytais pagrindais. Minėto straipsnio 4 punkte rašoma, kad pagrindas yra „teismo nutartis likviduoti juridinį asmenį šio kodekso 2.70 straipsnyje nurodytais atvejais. O CK 2.70 straipsnis ir yra „Juridinio asmens likvidavimas juridinių asmenų registro tvarkytojo iniciatyva“.

Todėl Lietuvos žemės ūkio bendrovių asociacija Seimo Kaimo reikalų komitetui pateiktam svarstyti LR žemės ūkio bendrovių įstatymo Nr. I-1222 30 straipsnio pakeitimo įstatymo projektui siūlo nepritarti kaip pertekliniam.
	Pritarti iš dalies 
	Neatsižvelgta į tai, kad kartu keičiamos ir Civilinio kodekso 2.70 ir 2.106 straipsnių nuostatos (projektas Nr. XIP-3800(2)), kuriuose nurodoma, kad  juridinių asmenų registro tvarkytojas neprivalo paskirti likvidatorių.


4. Valstybės ir savivaldybių institucijų ir įstaigų pasiūlymai: negauta.
5. Subjektų, turinčių įstatymų leidybos iniciatyvos teisę, pasiūlymai: negauta.
 6. Komiteto  sprendimas ir pasiūlymai:
6.1. Sprendimas: iš esmės pritarti iniciatorių pateiktam įstatymo projektui ir pasiūlyti pagrindiniam komitetui jį patobulinti atsižvelgiant į Seimo kanceliarijos Teisės departamento išvadą ir Kaimo reikalų komiteto pasiūlymą.
6.2. Pasiūlymai:
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys
	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Seimo Kaimo reikalų komitetas 
	1
	
	
	Papildyti keičiamo įstatymo 30 straipsnio 2 dalį ir ją išdėstyti taip:

„2. Bendrovės likvidavimo tvarką nustato šis ir kiti Lietuvos Respublikos įstatymai bei bendrovės įstatai. Kai sprendimą likviduoti bendrovę priima juridinių asmenų registro tvarkytojas, bendrovė likviduojama taikant Civilinio kodekso nuostatas, reglamentuojančias juridinio asmens likvidavimą juridinių asmenų registro tvarkytojo iniciatyva.“
	Pritarti
	


7. Balsavimo rezultatai:   bendru sutarimu „už“. 
8. Komiteto  paskirti pranešėjai: S. Bucevičius.
Komiteto pirmininkas 













Saulius Bucevičius
